શહેરની ભદ્ર સોસાયટીમાં રહેતા અને ચાર દિવસ પહેલાં નિર્મલારોડ પર પારિજાત એપાર્ટમેન્ટમાં રહેતા નિરજભાઇ પ્રાણલાલ મહેતાની મર્સિડિઝ કાર તેમજ કારમાં રાખેલા ૫૦ હજાર રોકડાની ઉઠાંતરી કરીને ભાગેલા ૧૬ વર્ષિય વિદ્યાર્થીને પોલીસે કાર સાથે ઝડપી લીધો હતો. સંગદોષના કારણે અવળા રસ્તે ચડી ગયેલા પુત્રને પિતાએ ઠપકો આપ્યો હોવાથી રિસાઇને આવું કૃત્ય કર્યાનો ખુલાસો કર્યો હતો. ત્રણ દિવસ અમદાવાદ રોકાયા પછી પૈસા ખૂટી જતાં પરત રાજકોટ આવ્યો તે સાથે પોલીસે સકંજામાં લઇ લીધો હતો.